Wopśimjeśe

# Z Nawigatorom śěgnuś a pušćiś

Nawigator jo mócny rěd za wobźěłowanje dokumentow a zastojanje wopśimjeśa, kótaryž wobźěłanje teksta ze swójimi funkcijami śěgnjenja a pušćenja wólažcujo.

Móžośo zapiski z Nawigatora śěgnuś, aby prěcne pokaze do swójogo teksta zasajźił, hyperwótkaze mjazy elementami w dokumenśe abo zwenka dokumenta napórał abo zapiski a jich wopśimjeśe kopěrował. Wužywanje Nawigatora wam pomaga, cas zažariś, dokulaž se licba klikow z myšku reducěrujo a se njetrjebnych dialogow wobinu.

## Nadpisma śěgnuś a pušćiś

Aby nadpismo z nawigatora śěgnuł, klikniśo na nadpismo a śěgniśo jo do dokumenta. Slědujuce akcije su móžne, ale wótwisujo wót zapiska, kótaryž se śěgnjo, a wót konteksta.

Akcija | Wopisanje a wuslědki
--- | ---
Hyperwótkaz | Zasajźujo hyperwótkaz do nadpisma. Wopśimjeśe, kótarež se pokazujo, jo tekst nadpisma.
Wótrězkowy wótkaz | Zasajźujo nadpismo a jogo wopśimjeśe ako wótkazany wótrězk. Wótrězk jo pśeśiwo pisanjeju šćitany.
Wótrězkowa kopija | Kopěrujo nadpismo a jogo wopśimjeśe a zasajźujo to do nješćitanego wótrězka. Wótkaz mjazy žrědłom a celom se njetwóri.
Numer boka (bźez stila) Kapitel Wótkazany tekst Górjejce – Dołojce Numer boka (ze stilom) Licba Licba (žeden kontekst) Licba (połny kontekst) | Prěcny pokaz nadpisma. Samske nastajenje ako Zasajźiś – Pólo – Dalšne póla… – Prěcne pokaze, wubjeŕśo Nadpisma w Typ a pón wótpowědnu referencu w Pokaz wužywaś.

## Wobraze, wobłuki, OLE-objekty, kresleńske objekty, wótrězki, cytańske znamjenja śěgnuś a pušćiś

Gaž su se z Nawigatora zasajźili, se toś te zapiski pśez swóju kakosć Mě pokazuju.

Akcija | Wopisanje a wuslědki
--- | ---
Hyperwótkaz | Zasajźujo wobrazoju, wobłukoju, OLE-objektoju, kresleńskemu objektoju abo cytańskemu znamjenjeju hyperwótkaz. Zapisk Mě se w dokumenśe pokazujo.

## Nožki a kóńcne nožki śěgnuś a pušćiś

Nožki a kóńcne nožki se ako swóje wótpowědne póla prěcnych pokazow pušćaju.

## Tabele śěgnuś a pušćiś

Tabele daju se ako hyperwótkaz, wótrězkowe wótkaze zasajźiś abo kopěrowaś.

Akcija | Wopisanje a wuslědki
--- | ---
Hyperwótkaz | Zasajźujo hyperwótkaz do tabele. Mě tabele se w dokumenśe pokazujo.
Wótrězkowy wótkaz | Zasajźujo tabelu, kótaraž jo se w pśeśiwo pisanjeju šćitanem wótrězku złamała. Tabela se dopołnje pokazujo. Wopśimjeśe wótkazaneje tabele se změnijo, gaž se wopśimjeśe žrědłoweje tabele změnijo.
Wótrězkowa kopija | Zasajźujo kopiju tabele, kótaraž jo we wótrězku złamana. Tabela se dopołnje kopěrujo. Wopśimjeśe kopěrowaneje tabele jo njewótwisny wót změnow wopśimjeśa žrědłoweje tabele.

Pódobne temy

Nawigator za dokumentowy pśeglěd

W dokumenśe LibreOfficeDev śěgnuś a pušćiś

Pšosym pódprějśo nas!