Wopśimjeśe

# Barwu na formulowe źěle nałožyś

Wužywajśo pśikaz color, aby barwu na naslědny formulowy źěl nałožył.

Pśikład dołojce formulu napórajośo, źož se a z pomcu standardneje barwy (carny) a b cerwjeny pokazujo.

a + color red b

Źiwajśo na to, až pśikaz color jano barwu formulowego źěla změnja, kótaryž njepósrědnje slědujo. Na pśikład se w formuli dołojce jano b cerwjeny pokazujo, mjaztym až c se carny pokazujo.

a + color red b + c

Wužywajśo wuzgibnjone spinki, aby barwu na někotare źěle formule nałožył. W slědujucem pśikłaźe se b a c cerwjenej pokazujotej.

a + color red { b + c }

Lisćina z předdefinowanymi barbowymi mjenami je how k dispoziciji.

## RGB-barwy wužywaś

Wužywajśo pśikaz color rgb, aby barwy z pomocu RGB-gódnotow (cerwjeny, zeleny, módry) nałožył.

color rgb 192 0 128 var

RGB-gódnoty su gódnoty wót 0 do 255.

## Heksadecimalnu notaciju wužywaś

Wužywajśo pśikaz color hex, aby barwy z pomocu heksadecimalneje notacije nałožył.

color hex C00080 var

## Pśikaz color z drugimi pśikazami kombiněrowaś

Jo móžno, pśikaz color z drugimi pśikazami wužywaś, na pś. bold, italic abo size.

Pśikład dołojce se var tucnje a w módrej barwje zjawijo:

color blue bold var

Aby barwu a pismowu wjelikosć změnił, wužywajśo color w kombinaciji z size a póžedaneju pismoweju wjelikosću.

color blue size 20 var

## Pśeddefiněrowane barwowe mjenja

LibreOfficeDev sajźbu pśeddefiněrowanych barwowych mjenjow bitujo, kótarež se daju gromaźe z pśikazom color wužywaś.

Wobznamjenjeńska rěc | Barwa | Heksadecimalna gódnota | RGB-gódnoty
--- | --- | --- | ---
aqua abo cyan | Aqua | 00FFFF | rgb(0, 255, 255)
black | Carny | 000000 | rgb(0, 0, 0)
blue | Módry | 0000FF | rgb(0, 0, 255)
coral | Koralowy | FF7F50 | rgb(255, 127, 80)
crimson | Karmezinowy | DC143C | rgb(220, 20, 60)
fuchsia abo magenta | Fuchsia | FF00FF | rgb(255, 0, 255)
gray abo grey | Šery | 808080 | rgb(128, 128, 128)
green | Zeleny | 008000 | rgb(0, 128, 0)
hotpink | Rožučki | FF69B4 | rgb(255, 105, 180)
indigo | Indigo | 4B0082 | rgb(75, 0, 130)
lavender | Lawendelowy | E6E6FA | rgb(230, 230, 250)
lime | Swětłozeleny | 00FF00 | rgb(0, 255, 0)
maroon | Cerwjenobruny | 800000 | rgb(128, 0, 0)
midnightblue | Połnoc | 191970 | rgb(25, 25, 112)
navy | Śamnomódry | 000080 | rgb(0, 0, 128)
olive | Oliwozeleny | 808000 | rgb(128, 128, 0)
orange | Oranžowy | FFA500 | rgb(255, 165, 0)
orangered | Oranžocerwjeny | FF4500 | rgb(255, 69, 0)
purple | Purpurny | 0x800080 | rgb(128, 0, 128)
red | Cerwjeny | FF0000 | rgb(255, 0, 0)
seagreen | Mórjozeleny | 2E8B57 | rgb(46, 139, 87)
silver | Slobrowity | C0C0C0 | rgb(192, 192, 192)
teal | Módrozeleny | 008080 | rgb(0, 128, 128)
violet | Wioletny | EE82EE | rgb(238, 130, 238)
yellow | Žołty | FFFF00 | rgb(255, 255, 0)

Pódobne temy

Formulowe referencne tabele

Formulowe źěle w spinkach zjadnośiś

Pšosym pódprějśo nas!