Wopśimjeśe

# Dokumentowy konwerter

Kopěrujo a pśetwórjujo dokumenty do XML-formata OpenDocument, kótaryž se pśez LibreOfficeDev wužywa.

Pśistup k toś tomu pśikazoju …

Wubjeŕśo Dataja – Asistenty – Dokumentowy konwerter….

Asistent dokumenty z Microsfot Word, Excel a PowerPoint pśetwórjujo. Žrědłowe dataje se jano cytaju, nic wobźěłuju. Nowe celowe dataje se z noweju kóńcowku datajowego mjenja w samskem abo nowem zarědniku składuju.

Dokumentowy konwerter slědujuce boki wopśimujo:

## Dokumentowy konwerter bok 1

Pódawa typ dokumentow Microsoft Office, kótaryž se pśetwórjujo.

## Naslědne boki dokumentowego konwertera

Pódawa za kuždy pśedłogowy a dokumentowy typ zapis, z kótaregož jo se cyta a do kótaregož se pišo.

## Zespominanje dokumentowego konwertera

Pokazujo zespominanje wó tom, což se pśetwórjujo, gaž na Pśetwóriś klikaśo.

### Pśetergnuś

Gaž na Pśetergnuś klikaśo, se dialog zacynja, bźez togo aby se změny składowali.

### Slědk

Zmóžnja wam, wuběrki pokazaś, kótarež sćo cynił w pjerwjejšnych kšacach. Aktualne nastajenja se składuju.

### Dalej

Składujo aktualne nastajenja a pśejźo k pśiducemu bokoju.

### Pśetwóriś

Tak dłujko ako pó dialogu doprědka klikaśo, se toś ten tłocašk Dalej groni. Na slědnem boku ma tłocašk mě Pśetwóriś. Gaž na tłocašk klikaśo, se pśetwórjenje pśewjeźo.

Pšosym pódprějśo nas!