Wopśimjeśe

# Microsoft Office a LibreOfficeDev wužywaś

LibreOfficeDev móžo dokumenty w datajowych formatach Microsoft Office wócyniś a składowaś, inkluziwnje formaty Open XML Microsoft Office.

## Dataju Microsoft Office wócyniś

1. Wubjeŕśo Dataja – Wócyniś…. Wubjeŕśo dataju Microsoft Office w dialogu Wócyniś LibreOfficeDev.

Dataja MS Office … | … se w modulu LibreOfficeDev wócynja
--- | ---
Microsoft Word, *.doc, *.docx | LibreOfficeDev Writer
Microsoft Excel, *.xls, *.xlsx | LibreOfficeDev Calc
Microsoft PowerPoint, *.ppt, *.pps, *.pptx | LibreOfficeDev Impress

## Ako dataju Microsoft Office składowaś

1. Wubjeŕśo Dataja – Składowaś ako….

2. Wubjeŕśo w pólu Datajowy typ datajowy format Microsoft Office.

## Dokumenty pó standarźe we formatach Microsoft Office składowaś

1. Wubjeŕśo LibreOfficeDev – NastajenjaRědy – Nastajenja… – Zacytaś/Składowaś – Powšykne.

2. Wubjeŕśo nejpjerwjejwe wobceŕku Nastajenja za standardny datajowy format a ODF dokumentowy typ a pón datajowy typ za składowanje.

Wótněnta se Datajowy typ pó wašom wuběrku staja, jolic dokument składujośo. Móžośo zawěsće hyšći drugi datajowy typ w dialogu Składowaś wubraś.

## Dataje Microsoft Office pó standarźe wócyniś

1. Klikniśo w zarědniku datajow Windows z pšaweju tastu na dataju typa, kótaryž cośo drugemu nałoženjeju pśipokazaś.

2. Wubjeŕśo w kontekstowem meniju Öffnen mit – Andere App auswählen. (nimski źěłowy system)

3. Wubjeŕśo w lisćinje nałoženjow, kótaraž se zjawijo, program, kótaryž ma aktualny datajowy typ wócyniś. Zawěsććo, až „Immer diese App zum Öffnen verwenden“ jo markěrowane. (nimski źěłowy system)

   Jolic toś te kšace za wašu wersiju Microsoft Windows njepłaśe, pśepytujśo swóju pomoc Microsoft Windows za instrukcijami, kak móžośo datajowe pśirědowanja změniś.

## Wjele datajow Microsoft Office do formata OpenDocument pśetwóriś

Asistent Dokumentowy konwerter wšykne dataje Microsoft Office w zarědniku do dokumentow LibreOfficeDev w datajowem formaśe OpenDocument pśetwórjujo. Móžośo zarědnik pódaś, kótaryž se ma cytaś a zarědnik, źož se maju pśetwórjone dataje składowaś.

1. Wubjeŕśo Dataje – Asistenty – Dokumentowy konwerter…, aby asistent startował.

## Makra w Microsoft Office a LibreOfficeDev

Z mało wuwześami Microsoft Office a LibreOfficeDev njamóžotej samski makrowy kod wuwjasć. Microsoft Office kod VBA /Visual Basic for Apllications) wužywa, a LibreOfficeDev kod Basic na zakłaźe wokoliny LibreOfficeDev API (Application Program Interface) wužywa. Lěcrownož programěrowańska rěc jo ta samska, su objekty a metody rozdźělne.

Nejnowše wersije LibreOfficeDev mógu někotare skripty Excel Visual Basic wuwjasć, jolic toś tu funkciju w LibreOfficeDev – NastajenjaRědy – Nastajenja… – Zacytaś/Składowaś – VBA-Kakosći zmóžnjaśo.

Jolic makra w jadnom z nałoženjow wužywaśo a cośo samsku funkcionalnosć w drugem nałoženju wužywaś, musyśo makra wobźěłaś. LibreOfficeDev móžo makra zacytaś, kótarež su w datajach Microsoft Office wopśimjone a móžośo pón kod makra w editorje Basic IDE LibreOfficeDev woglědaś a wobźěłaś.

### Makra VBA wobchowaś abo wulašowaś

Wócyńśo dokument Microsoft Office, kótaryž kod makra VBA wopśimujo. Změńśo jano normalne wopśimjeśe (tekst, cele, grafiki) a njewobźěłujśo makra. Składujśo dokument ako datajowy typ Microsoft Office. Wócyńśo dataju w Microsoft Office a makra VBA ako do togo funkcioněruju.

Móžośo makra VBA z dataje Microsoft Office pśi zacytanju abo pśi składowanju wulašowaś.

1. Wubjeŕśo LibreOfficeDev – NastajenjaRědy – Nastajenja… – Zacytaś/Składowaś – VBA-Kakosći, aby wobchadanje $[officename z makrom VBA nastajił.

Pódobne temy

Wó pśetwórjenju dokumentow Microsoft Office

Dokumenty wócyniś

Dokumenty wócyniś, kótarež su se składli w drugich formatach

Dokumenty w drugich formatach składowaś

Pśirědowanje dokumentowych typow Microsoft Office změniś

Pšosym pódprějśo nas!