Wopśimjeśe

# Formowy list napóraś

Aby formowy list napórał, trjebaśo tekstowy dokument, kótaryž póla za adresowe daty a adresowu datowu banku wopśimujo. Pón kombiněrujośo abo zjadnośujośo adresowe daty a tekstowy dokument, aby pak listy śišćał pak je pśez e-mail pósłał.

Jolic dokument jo w formaśe HTML, se zasajźone abo wótkazane wobraze pśez e-mail njesćelu.

Asistent serijowego lista wam pomaga, formowe listy napóraś.

## Formowy list napóraś

1. Wubjeŕśo Rědy – Asistent serijowego lista….

   Dialog asistenta serijowego lista se pokazujo. Slědujuce jo pśikład za jadnu z wjele móžnosćow, aby boki asistenta nawigěrował:

2. Wubjeŕśo Z pśedłogu zachopiś a klikniśo na tłocašk Pśepytaś.

   Wiźiśo dialog Nowy.

3. Wubjeŕśo Pśekupniska korespondenca w lěwej lisćinje a pón Moderny wobchodowy list w pšawej lisćinje. Klikniśo na W pórěźe, aby dialog Pśedłogi zacynił a pón na Dalej w asistenśe.

4. Wubjeŕśo List a klikniśo na Dalej.

5. Klikniśo w pśiducem kšacu asistenta na tłocašk Adresowu lisćinu wubraś…, aby pśeglědował, lěc pšawu adresowu lisćinu wužywaśo. Jolic cośo adresowy blok wužywaś, wubjeŕśo typ adresowego bloka, markěrujśo datowe póla, jolic trjeba, a klikniśo na Dalej.

6. Pśiducy kšac jo Gronjenje napóraś. Znjemóžniśo kontrolny kašćik Personalizěrowane gronjenje zasajźiś. Wubjeŕśo pód Powšykne gronjenje gronjenje, kótarež ma górjejce na wšych listach byś.

7. Jolic cośo póla serijowego lista něźi w dokumenśe placěrowaś, wubjeŕśo wótpowědny słup w swójom žrědle adresowych datow a śěgniśo a pušććo pón słupowu głowu do dokumenta, źož pólo ma byś. Wubjeŕśo ceły słup.

8. Klikniśo na Dalej a skóńcnje na Dokóńcyś, aby serijowy list napórał.

Pódobne temy

Wó pólach

Adresnik registrěrowaś

Pśeglěd datoweje banki

Pšosym pódprějśo nas!