Wopśimjeśe

# Inspektor pśedłogow

Inspektor pśedłogow jo w bocnicy. Pokazujo wšykne atributy wótstawkowych a znamjenjowych pśedłogow a direktne formatěrowanje we wótstawku a w znamušku , źož kursor jo. Toś te drobnostki mógu wužytne byś, gaž wopytujośo wuslěźiś, cogodla někotare formatěrowanja w dokumenśe zdaju se wopacne abo inkonsistentne byś.

### Direktne formatěrowanje a formatěrowanje z pśedłogami

Formatowa pśedłoga jo sajźba formatěrowańske atributy, kótarež su pó mjenju (mjenju pśedłogi) zrědowane a identificěrowane. Gaž pśedłogu na objekt nałožujośo, se objekt ze sajźbu atributow pśedłogi formatěrujo. Někotare objekty samskeje družyny mógu samsku pśedłogu měś. Gaž sajźbu formatěrowańskich atributow pśedłogi změnjaśo, pótajkem teke wšykne objekty, kótarež su z pśedłogu zwězane, swóje formatěrowańske atributy wótpowědnje změnjaju.

Gaž pśedłogi njewužywaśo, a formatěrowańske atributy direktnje na tekstowe źěle nałožujośo, to se direktne formatěrowanje (teke manuelne formatěrowanje) groni. Formatěrowanje se jano na wubrany wobceŕk dokumenta nałožujo. Jolic dokument ma někotare wótstawki, wobłuki abo drugi objekt, nałožujośo direktne formatěrowanje na kuždy objekt. Direktne formatěrowanje jo z menija Format a ze symboloweje rědki Formatěrowanje k dispoziciji.

Atribut direktnego formatěrowanja, kótaryž se na objekt nałožujo, wótpowědny atribut pśedłogi pśepisujo, kótaraž k objektoju słuša.

Pśistup k toś tomu pśikazoju …

Wócyńśo bocnicu, klikniśo na symbol inspektora pśedłogow

Symbol Inspektor pśedłogow w bocnicy

Tłocćo cmd ⌘Strg+Alt+5

## Wobceŕk Inspektor pśedłogow

### Kakosći

Wótstawkowe pśedłogi: Pokazujo lisćinu wótstawkowych pśedłogow, kótarež su se nałožyli na tekst na poziciji kursora, kótarež hierarchiji pśedłogow slěduju, źož nadrědowana pśedłoga jo nad kuždeju pódrědowaneju pśedłogu.

Direktne formatěrowanje wótstawkow: Pokazujo lisćinu wótstawkowych kakosćow, kótarež su direktnje za tekst na poziciji kursora nastajone.

Znamjenjowe pśedłogi: Pokazujo lisćinu znamjenjowych pśedłogow, kótarež su se nałožyli na tekst na kursorje, kótarež hierarchiji slěduju, źož nadrědowana pśedłoga jo nad kuždeju pódrědowaneju pśedłogu.

Direktne znamjenjowe formatěrowanje: Pokazujo lisćinu znamjenjowych kakosćow, kótarež su direktnje za tekst na poziciji kursora nastajone.

### Gódnoty

Pokazujo gódnoty kakosćow.

## Wužyśe

Wužywajśo inspektor pśedłogow, aby formatěrowańske problemy w swójom tekstowem dokumenśe namakał.

- Kakosći, kótarež su pśez direktne formatěrowanje pśepisane, se w bomje wótstawkowych a znamjenjowych pśedłogow šerjeju, to groni, až se kakosć pśedłogi wěcej njewustatkujo.

- Kakosći wótstawkoweje pśedłogi, kótarež se pśez pódrědowanu wótstawkowu pśedłogu znowego definěruju, se šerjeju.

- Kakosći znamjenjoweje pśedłogi, kótarež se pśez pódrědowanu znamjenjowy pśedłogu znowego definěruju, se šerjeju.

- Wótstawkowe pśedłogi a direktne kakosći, kótarež su se znowego definěrowali pśez znamjenjowe pśedłogi abo direktne znamjenjowe kakosći, se šerjeju.

Jolic na pśikład kšomy wótstawki su se změnili z pomocu linealow pśez direktne formatěrowanje, se kakosć Kšoma wótstawkoweje pśedłogi šerjejo a kakosći Kšomy pokazujo se w zapisku Direktne wótstawkowe formatěrowanje inspektora pśedłogow.

Dalšny pśikład: Jolic znamjenjowa pśedłoga Doraznosć słowo ze žołteju slězynu wuzwigujo, a wužywaŕ jen wómólnje z běłeju slězynu pśepišo, by se atribut žołty šerjeł a běły se pód Direktne formatěrowanje w inspektorje pśedłogow nalicyjo. Inspektor pśedłogow jano te atributy pokažo, kótarež wót nadrědowaneje pśedłogi wótchylaju (zwětšego wótstawkowa pśedłoga Standard).

Někotare funkcije inspektora pśedłogow pśedewšym nazgónite wužywarje zajmuju:

- Inspektor pśedłogow móžo schowane metadaty RDF (Resource Description Framework, standard W3C) na poziciji kursora pokazaś, kótarež su z tekstowymi wótrězkami, wótstawkami a cytańskimi znamjenjami zwězane. Za tekstowe wótrězki z anotacijami móžo zapisk „Skašćikowane wopśimjeśe“ granicu skašćikowanych tekstowych wobceŕkow z anotacijami a póla metadatow pokazaś.

- Swójske barwowe wósni za póla metadatow daju se za tekstowy wobceŕk abo pólo metadatow z anotaciju nastajiś, za wizializěrowanim kategorijow metadatow w dokumentowem editorje. Wužywajśo Naglěd – Pólne wósni abo tłocćo cmd ⌘Strg+F8, aby toś te pólne wósni znjemóžnił abo zmóžnił.

Pódobne temy

Wersijowe informacije za inspektor pśedłogow

Metadaty RDF w inspektorje pśedłogow

Metadaty za swójske barwy

Pšosym pódprějśo nas!