Wopśimjeśe

# Póla

Zasajźujo pólo na aktualnej poziciji kursora. Dialog wšykne póla nalicyjo, kótarež su k dispoziciji.

Pśistup k toś tomu pśikazoju …

Wubjeŕśo Zasajźiś – Pólo – Dalšne póla….

cmd ⌘Strg+F2

Klikniśo w symbolowej rědce Zasajźiś na

Póla zasajźiś

Wó pólach

## Dokument

Póla se wužywaju, aby informacije wó aktualnem dokumenśe zasajźili, na pśikład datajowe mě, dokumentowu pśedłogu, statistiske pódaśa, wužywaŕske daty, datum a cas.

## Prěcne pokaze

How zasajźujośo prěcne pokaze do aktualnego dokumenta. Prěcne pokaze su referencne póla w samskem dokumenśe abo w póddokumentach globalnego dokumenta.

Gaž prěcny pokaz ako pólo zasajźujośo, ma to lěpšynu, až njetrjebaśo pokaze manuelnje pśiměriś, kuždy raz, gaž dokument změnjaśo. Aktualizěrujśo jadnorje póla z F9 a prěcne pokaze se teke w dokumenśe aktualizěruju.

## Funkcije

Wótwisujucy wót pólnego typa, kótaryž wuběraśo, móžośo wěstym funkcijam wuměnjenja pśipokazaś. Móžośo na pśikład pólo definěrowaś, kótarež makro wuwjeźo, gaž na pólo w dokumenśe klikaśo, abo wuměnjenje, kótarež, gaž se docynja, pólo schowajo. Móžośo teke zastupujuce póla definěrowaś, kótarež grafiki, tabele, wobłuki a druge objekty do wašogo dokumenta zasajźuju, jolic trjeba.

## Dokumentowe informacije

Póla dokumentowych informacijow informacije wó kakosćach dokumenta wopśimuju, na pśikład datum, gaž dokument jo se napórak. Aby se kakosći dokumenta woglědał, wubjeŕśo Dataja – Kakosći….

## Wariable

Wariablowe póla wam zmóžnjaju, wašomu dokumentoju dynamiske wopśimjeśe pśidaś. Móžośo na pśikład wariablu wužywaś, aby numerěrowanje boku slědk stajił.

## Datowa banka

Móžośo póla z někakeje datoweje banki do swójogo dokumenta zasajźiś, na pśikład adresowe póla.

## Zasajźiś

Zasajźujo wubrane pólo na aktualnej poziciji kursora w dokumenśe. Aby dialog zacynił, klikniśo na tłocašk Zacyniś.

Pšosym pódprějśo nas!