Wopśimjeśe

# Z kupkami źěłaś

Móžośo někotare grafiske objekty do kupki kombiněrowaś, aby mógał je ako jadnotliwy objekt wužywaś.

Móžośo wšykne objekty w kupce gromaźe pśesunuś, pśetwóriś, jich wjelikosć změniś, pryšćiś abo konwertěrowaś, a móžośo kuždy cas do kupki stupiś, aby jadnotliwe objekty změnił.

Móžośo kakosći změniś (linijowa wjelikosć, połnjeńska barwa a wěcej) wšych objektow w kupce gromaźe změniś, a móžośo do kupki stupiś a jadnotliwe objekty změniś.

Kupki daju se teke skašćikowaś, aby kupki w drugich kupkach twórili.

### Objekty rědowaś

1. Wubjeŕśo objekty gromaźe, kótarež cośo zrědowaś. Źaržćo tastu Umsch (⇧) tłoconu, mjaztym až na jadnotliwe objekty klikaśo.

2. Klikniśo z pšaweju tastu na jaden z wubranych objektow, aby kontekstowy meni wócynił. W Calc abo Writer su pśikaze w pódmeniju Zrědowaś, mjaztym až su w Impress abo Draw direktnje górjejce w kontekstowem meniju.

3. Wubjeŕśo Kupka.

   Aby objekty wubrał, móžośo teke wuběrański wobłuk wokoło objektow śěgnuś.

Móžośo na pśikład wšykne objekty w logu pśedewześa rědowaś, aby logo ako jadnotliwy objekt gibał a jogo wjelikosć změnił.

Pó rědowanju objektow se ceła kupka wuběra, gaž se źěl kupki wuběra.

### Do kupki stupiś

1. Klikniśo z pšaweju tastu na objekt kupki. W Calc abo Writer su pśikaze w pódmeniju Zrědowaś, mjaztym až su w Impress abo Draw direktnje górjejce w kontekstowem meniju.

2. Wubjeŕśo Do kupki stupiś.

3. Něnto móžośo jadnotliwy objekt w kupce wubraś a wobźěłaś.

Móžośo objekty w toś tom modusu kupce pśidaś a z kupki wulašowaś.

Objekty, kótarež njejsu źěl kupki, se ze wóśamnjonymi barwami pokazuju.

### Kupku spušćiś

1. Klikniśo z pšaweju tastu na objekt kupki. W Calc abo Writer su pśikaze w pódmeniju Zrědowaś, mjaztym až su w Impress abo Draw direktnje górjejce w kontekstowem meniju.

2. Wubjeŕśo Kupku spušćiś.

Aby kupku w Draw abo Impress spušćił, móžośo teke něźi zwenka kupki dwójcy kliknuś.

### Zrědowanje wótpóraś

1. Klikniśo z pšaweju tastu na objekt kupki. W Calc abo Writer su pśikaze w pódmeniju Zrědowaś, mjaztym až su w Impress abo Draw direktnje górjejce w kontekstowem meniju.

2. Wubjeŕśo Zrědowanje wótpóraś.

Něnto móžośo wšykne objekty ako jadnotliwe objekty wubraś a wobźěłaś.

Pódobne temy

Pód tym lažece objekty wubraś

Objekty rědowaś

Pšosym pódprějśo nas!