Diagramowy typ „XY“

Wopśimjeśe

# Diagramowy typ XY (rozdrosćeński diagram)

Na prědnem boku diagramowego asistenta móžośo diagramowy typ wubraś.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Diagram… – Typ diagrama

#### Z pówjercha z rejtarikami:

Wubjeŕśo Zasajźiś – Diagram… – Typ diagrama

#### Ze symbolowych rědkow:

Diagram zasajźiś

Wubjeŕśo pón XY (rozdrosćeński diagram).

## XY (rozdrosćeński diagram)

Jadnory XY-diagram na jadnom datowem rěźe bazěrujo, kótaryž z mjenja, lisćiny X-gódnotow a lisćiny Y-gódnotow wobstoj. Kuždy pór (X|Y) se ako dypk w koordinatowem systemje pokazujo. Mě datowego rěda jo z Y-gódnotami zwězane a se w legenźe pokazujo.

Wubjeŕśo XY-diagram ze slědujucych pśikładowych nadawkow:

1. X-wósku skalěrowaś

2. Parametrowu kśiwanku napóraś, na pśikład špiralu

3. Graf funkcije kresliś

4. statistiske pśirědowanje kwantitatiwnych wariablow zwěsćiś

Waš XY-diagram móžo wěcej ako jaden datowy rěd měś.

## Warianty XY-diagramow

Móžośo wariantu XY-diagrama na prědnem boku diagramowego asistenta wubraś, abo wuběraśo Format – Diagramowy typ… za diagram we wobźěłańskem modusu.

Diagram se ze standardnymi nastajenjami napórajo. Za tym až jo diagram napórany, móžośo jogo kakosći wobźěłaś, aby naglěd změnił. Linijowe stile a symbole daju se w rejtariku Linija dialoga kakosćow datowego rěda změniś.

Klikniśo dwójcy na datowy dypk, aby dialog Datowy rěd wócynił. W toś tom dialogu móžośo wjele kakosćow datowego rěda změniś.

Za 2D-diagramy móžośo Zasajźiś – Zmólkowe grědy Y… wubraś, aby zmólkowe grědy pokazał.

Móžośo pśerězkowe a trendowe linije z pomocu pśikazow w meniju Zasajźiś pokazaś.

### Jano dypki

Kuždy datowy dypk se pśez symbol pokazujo. LibreOfficeDev standardne symbole z rozdźělnymi formami a barwami za kuždy datowy rěd wužywa. Standardne barwy se w LibreOfficeDev – NastajenjaRědy – Nastajenja – Diagramy – Standardne barwy nastajaju.

Jano dypki

### Jano linije

Toś ta warianta rowne linije wót jadnogo datowego dypka do pśiducego kresli. Datowe dypki se pśez symbole njepokazuju.

Kreslański pórěd jo ten samski ako pórěd w datowem rěźe. Markěrujśo Pó X-gódnotach sortěrowaś, aby linije pó pórěźe X-gódnotow kreslił. Toś to sortěrowanje se jano na diagram nałožujo, nic na daty w tabeli.

Jano linije

### Dypki a linije

Toś ta warianta dypki a linije rownocasnje pokazujo.

Dypki a linije

### 3D-linije

Linije se ako paski pokazuju. Datowe dypki se pśez symbole njepokazuju. Wubjeŕśo w napóranem diagramje 3D-naglěd, aby kakosći ako wobswětlenje a kut wiźenja nastajił.

3D-linije

### Linije głaźiś

Wubjeŕśo Kśiwanka z wuběrańskego póla Linijowy typ, aby kśiwanki město rownych linijowych segmentow kreslił.

Klikniśo na Kakosći, aby drobnostki za kśiwanki nastajił.

#### Linijowy typ

Wubjeŕśo kubiski spline abo B-spline.

Tej stej matematiskej modela, kótarejž pokazanje kśiwankow wobwliwujotej. Kśiwanki se pśez zwězowanje polynomialnych segmentow napóraju.

Kubiski spline waše datowe dypki z polynomami tśeśego stopnja interpolěrujo. Pśechady mjazy polynomowymi źělami su gładke a maju ten samski póstup a tu samsku kśiwulu.

B-spline wužywa parametrisku, interpolěrujucu křiwku B-spline. Toś te kśiwanki se pó kusach z polynomow twórje.

#### Rozeznaśe

Rozeznaśe póstaja, kak se maju linijowe segmenty woblicyś, aby se źěl polynoma mjazy dwěma datowyma dypkoma kreslił. Móžośo mjazydypki wiźeś, jolic na někaki datowy dypk klikaśo.

Wuša gódnota ku gładšej liniji wjeźo.

#### Stopjeń polynomow

Nastajśo na žycenje za B-spliny stopjeń polynomow.

### Schójźeńkowe linije

Wubjeŕśo Schójźeńki z wuběrańskego póla Linijowy typ, aby linije kreslił, kótarež wót dypka do dypka póstupuju, město rownych linijowych segmentow.

Klikniśo na Kakosći, aby drobnostki za kśiwanki nastajił.

Dajo 4 rozdźělne schójźeńkowe typy:

Kšac | Wopisanje
--- | ---
| Zachopina se z horicontalneju liniju a póstupujo wertikalnje až do kóńca.
| Póstupujo wertikalnje a kóńcy se z horicontalneju liniju.
| Zachopina se z horicontalneju liniju, póstupujo wertikalnje wesrjejź X-gódnotow a kóńcy se z horicontalneju liniju.
| Zachopina se wertikalnje až do srjejźi Y-gódnotow, pókšacujo se z horicontalneju liniju a kóńcy se wertikalnje na kóńcu.

Pódobne temy

Diagramowy typ wubraś

Diagramy zasajźiś

Diagramowy asistent – diagramowy typ

Diagramowy asistent – datowy wobceŕk

Diagramowy asistent – Datowy rěd

Diagramowy asistent – Diagramowe elementy

Pšosym pódprějśo nas!